Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: a 43/2001. (XII. 18.) EüM rendelethez
Paragraph Index: 1463

4. A szakmai vizsgán számon kérhető feladatok a szint megjelölésével Írásbeli vizsga tartalma: Szakdolgozat készítése, elfogadása. A szakdolgozat konkrét témaköreit a vizsgaszervező intézmény állítja össze és a szakmai vizsga előtt 3 hónappal jelzi a hallgatók részére. Az elkészített dolgozat beadási határideje a vizsgát megelőző egy hónap. A szakdolgozat készítésének szempontjai (egyben az értékelés alapelvei) — a szakdolgozat problémakörének kiválasztása, megfogalmazása a szakterület jellemzője legyen, — a szakdolgozat a vizsgázó saját megfigyeléseire és elemzéseire épüljön, — a vizsgázó szakmai megállapításainak, következtetéseinek, javaslatainak legyen gyakorlatot fejlesztő értéke, — tükrözze a vizsgázó szakirodalmi jártasságát. Szóbeli vizsga tantárgyai és témakörei: I. Táplálkozás-egészségügy tantárgy Élelmiszertörvény, Magyar Élelmiszerkönyv, Népegészségügyi program Élelmezés-minőségügy. Élelmiszerbiztonság II. Szervezési, vezetési ismeretek tantárgy Humánmenedzsment Jogi és etikai ismeretek III. Gazdálkodás, tervezés, költségvetés tantárgy Információs technikák, informatikai ismeretek Marketingmenedzsment I. Táplálkozás-egészségügy tantárgy A hazai élelmezés- és táplálkozástudomány fejlődése. Összefüggések a kiegyensúlyozott táplálkozás és a krónikus nem fertőző betegségek között. Ásványi anyagok hiánya következtében kialakuló gyakoribb betegségek. Az élelmezés- és táplálkozáspolitika összefüggése. Korszerű, egészséges táplálkozás szakmai irányelvei, ajánlásai (energia, tápanyagszükséglet, élelmiszeralapú táplálkozási ajánlások, egészséges táplálkozás). A hazai élelmiszerfogyasztás alakulása. Az élelmiszerbiztonság célja és veszélyforrásai. 2001/147. szám Leggyakoribb mikrobiológiai veszélyforrások. Élelmiszerek vegyi szennyezettsége. Élelmiszer-adalékanyagok, mint kockázati tényezők. Az élelmiszerek minőségi jellemzői. A tápanyagok élettani értéke, élettani szükséglet. Ételeink élvezeti értéke, alkalmassági érték. Az Élelmiszertörvény célja, hatálya, fejezetei és néhány főbb meghatározás. Különleges táplálkozási igényeket kielégítő élelmiszerek. A Magyar Élelmiszerkönyv előírásai, irányelvei. Az élelmiszerek előállításának és forgalmazásának élelmiszer-higiéniai feltételei HACCP. A népegészségügyi program közétkeztetéssel kapcsolatos célkitűzései, a szakterülettel kapcsolatos cselekvési alprogramok. Az élelmezés-minőségügy ismeretek témakör: Az élelmezés-minőségügy, mint az intézményi minőségügy része. A minőségügyi rendszer működésének célja. Minőségügyi alapfogalmak, minőség (quality), minőségpolitika (quality policy), minőségirányítás (quality management), minőségügyi rendszer (quality system), indikátor, standard. Az élelmezés stratégiája (helyzetfelmérés, akciótervek, célok, dokumentáció). A lakosság táplálkozásának jellemzői és a javítás követelményeinek ellenőrzése és irányítása a hazai élelmezés és táplálkozáspolitika elveinek figyelembevételével. Minőségügyi rendszerdokumentáció, minőségügyi kézikönyv, minőségügyi terv, eljárások, minőségügyi bizonylatok az élelmezési szabályzatban rögzítve. Az élelmezési folyamat minőségének elemzése. Élelmiszerbiztonság. Fizikai, kémiai, radiológiai és biológiai biztonság. Emberi erőforrás (humánpolitika) az élelmezési folyamatokban, létszám, szakképzettség, korösszetétel, munkaköri leírások. Az élelmezés ellenőrzése (külső, belső auditálás). Standardok (élelmezési mutatószámok és indikátorok) kidolgozása. Élelmezésbiztonság (az egyén alapvető joga életvitelének megfelelően szükséges élelmiszerekhez hozzájutás). Élelmiszerlánc. Fogyasztói elégedettség-vizsgálat, etikai elvárások. Minőségirányítás és minőségellenőrzés az élelmezési folyamatokban, a GMP (Good Manufactoring Practice): Jó gyártási gyakorlat, GCP (Good Catering Practice): megfelelő minőségirányítás az élelmezési szolgáltatásban. GHP (Good Hygenic Product): a megfelelő hygiénés folyamatok biztosítása az élelmezési folyamatokban. HACCP (Hazard Analysis Critical Control Points): a veszélyforrások kritikus pontjainak elemzése, a raktározási és az ételkészítési veszélyforrások kiszűrése. Az ételszállítás veszélyforrásai. Minőségügyi rendszer (ISO 9000) alkalmazása az élelmezés szolgáltatásában (International Organisation for Standardization) és egyéb minőségügyi rendszerek. TQM (Total Quality Management): a teljes körű minőségbiztosítás. Az élelmezés humán, tárgyi, műszaki feltételeinek és hatékony felhasználásának koordinálása. A szolgáltatást igénybevevők érdekeinek támogatása, az általa vezetett terület képviselete. II. Szervezési és vezetési ismeretek tantárgy Szervezeti struktúrák, kapcsolatrendszerek. Az élelmezési menedzser helye és szerepe a közétkeztetés szervezetében. A személyzetfejlesztési szükségletek kielégítése, állományszervezés, az alkalmazottak betanítása, motiváló környezet megteremtése. A munkafolyamatok tervezése jogi, gazdasági, humán és etikai szempontok alapján. Az élelmezés folyamatrendszerének irányítása, ellenőrzése. Az élelmezés tárgyi, műszaki, személyi feltételeinek harmóniájának megteremtése és ellenőrzése. A marketingmenedzsment folyamatának koordinálása. A biztonságos munkavégzés feltételeinek megteremtése. Az élelmezés humán, tárgyi, műszaki feltételeinek és hatékony felhasználásának koordinálása. A vezetői munkakör sajátosságai, a vezető jellemvonásai. Vezetési stílusok, vezetési technikák. A menedzsment vezető eleme az ellenőrzés és az elemzések prioritása, probléma analízis módszerei. Kommunikáció, kapcsolatrendszer, kapcsolatmutatók elemzése, a produktum vagy a szolgáltatás hatékonyságának növelése. Döntések, leltár, ellátmányok ellenőrzése és elemzése. Munkára fordított órák, túlórák, bérek és egyéb juttatások rendszere, elemzése a munkahelyen. Az élelmezés mennyiségi és minőségi mutatóinak elemzése. A magasabb feldolgozottságú és a kényelmi termékek gazdaságosságának elemzése, táplálkozási-élettani értékének vizsgálata és megítélése. Az élelmezéssel kapcsolatos speciális feladatok megvalósítása, azokért felelősségvállalás. A felvételi beszélgetés megtervezése, irányítása és kontrollálása. A szervezeti célok elérése érdekében a személyi, környezeti és anyagi források összhangjának értékelése. A szakterületre vonatkozó normák betartatása, érvényesítése. A konfliktushelyzetek megoldása, a dolgozók előrehaladásának, karrierjének biztosítása. A táplálkozás-egészségügyi javaslatok betartásának ellenőrzése, különös tekintettel a krónikus, nem fertőző betegségek táplálkozással kapcsolatos megelőzésére. Szakképzése során elsajátított közegészségügyi, élelmezés-egészségügyi követelmények betartásának ellenőrzése. 2001/147. szám Humánmenedzsment ismeretek témakör: Az emberi erőforrás menedzsment fogalma és célja. Munkaerő-felvétel. Munkakörök kialakítása és munkaköri leírás. Teljesítményértékelés. Munkaerő-felhasználási és leterheltségi mutatók. Az élelmezési menedzser feladata humánerőforrás vonatkozásában. A szolgáltatást igénybevevők érdekeinek támogatása, az általa vezetett terület képviselete. Kapcsolatot tartó és mediátorszerep betöltése az ellátási folyamat szereplői között. Szempontok a humán munkaerő fejlesztésére. Módszerek az új munkatársak beilleszkedésére. A menedzseri szerepek kidolgozása és a lehetőségek alkalmazása az élelmezésben. Jogi és etikai ismeretek témakör: Jogforrási rendszer. Jogforrási hierarchia. Törvény, kormányrendelet, miniszteri rendelet, önkormányzati rendelet. Alkotmány. Alapfogalmak: alapvető jogok. Jogszabály érvényessége, területi hatály, személyi hatály, jogszabály kihirdetési formák. Polgári jogi alapfogalmak (jogképesség, cselekvőképesség, vétőképesség, kártérítési felelősség, titokvédelem, adatvédelem, természetes személy, jogi személy, különösen: költségvetési szerv, jogi személyiségű gazdasági társaság, közhasznú társaság, egyesület, köztestület, alapítvány). Büntetőjogi alapfogalmak (kiemelten: szándékos bűnelkövetés, gondatlan bűnelkövetés, bűncselekmény, bűntett, vétség, beszámítási képesség). Foglalkozás körében elkövetett veszélyeztetés, segítségnyújtás elmulasztása, magántitok megsértése, közokirat hamisítás, magánokirat-hamisítás, visszaélés okirattal, visszaélés ártalmas közfogyasztási cikkel, környezetkárosítás, környezetre veszélyes hulladék jogellenes elhelyezése, járványügyi szabályszegés, a fogyasztó megtévesztése, hűtlen kezelés, hanyag kezelés. Egészségügyi jog (a betegek jogai és kötelezettségei, népegészségügy, egészségügyi ellátások rendszere, egészségügyi szolgáltatások szakmai követelményei, egészségügyi dolgozók jogai és kötelezettségei, egészségügyi közalkalmazottak által betöltött munkakörök).

Source: https://magyarkozlony.hu/hivatalos-lapok/5f0f705143d926a8e555bc88cabca66980dcccd9/dokumentumok/2d36f8178af80aa8f566dcc14be617a30bc46a3d/letoltes